Úrskurður aganefndar vegna kæru um óíþróttamannslega hegðun Fundur var í aganefnd Blaksambands Íslands vegna kæru sem barst eftir leik HK og Aftureldingar þann 30. mars í undanúrslitum úrvalsdeildar karla . Efni kæru var vegna ósæmilegrar hegðunar leikmanns HK. Dómur aganefndar var eftirfarandi : Leikmaðurinn fékk gult spjald fyrir tiltækið . Kæran snýst því í raun um störf dómarans . Kærunni er því vísað frá . Af gefnu tilefni vill stjórn Blaksambandsins koma því á framfæri að aganefnd er sjálfstætt úrskurðarvald blakhreyfingarinnar og starfar óháð stjórn BLÍ , öðrum nefndum , skrifstofu BLÍ , eða öðrum aðilum og einingum innan blakhreyfingarinnar . Hlutverki , skipulagi og verklagi aganefndar er lýst í lögum BLÍ . Stjórn Blaksambandsins vill taka það skýrt fram að það sú hegðun sem átti sér stað í viðkomandi leik er með öllu óásættanleg . Í ljósi úrskurðar aganefndar mun stjórn BLÍ funda með dómaranefnd . Stjórn BLÍ leggur áherslu á að ábyrgðin er okkar allra , stjórnar BLÍ , félaganna og leikmanna sjálfra , að óíþróttamannsleg hegðun eigi aldrei rétt á sér og verði ekki viðurkennd .